 Geesta kale, Wararka Wargeysku ka helayo Magaaladda Boorama ee xarunta Gobolka Awdal, ayaa kusoo waramaya inuu magaaladda ka socdo dhaq-dhaqaaqyo ay dabada ka riixayaan masuuliyiin ka tirsan Xisbiga Kulmiye iyo xukuumadda, dhaq-dhaqaaqyadas oo ah kuwo ku kooban sidii loo samayn lahaa soo dhoweyn dusha ka ah Gudoomiye ku-xigeenka cusub, hoostana ka ah dholo-tus Bulshada loogu hoo-saasinayo Musharrax Muuse iyo ku-xigeen Saylici, waxa kaloo Wararka gobolka naga soo gaadhaya intaa ku darreen, in Fikirifoonno la saaray Baabur tiro badan, sidoo kale, Tiirarka Laydhka ee Shaaracyada Magaaladdana lagu rakibay Cod-baahiyayaal. 